42 π.Χ.



Γεγονότα 
1 Ιανουαρίου - Η Ρωμαϊκή σύγκλητος θεοποιεί μετά θάνατον τον Ιούλιο Καίσαρα. 
Ο Μάρκος Ιούνιος Βρούτος αρχίζει να λεηλατεί τις πόλεις της Μικράς Ασίας, προκειμένου να συγκεντρώσει χρήματα και στρατιώτες. Οι κάτοικοι της Λυκίας αρνούνται να υποταχθούν στη Ρώμη και ο Βρούτος πολιορκεί την Ξάνθο. Μετά την καταστροφή των προαστίων, οι κάτοικοι αποσύρθηκαν στην βαριά οχυρωμένη πόλη. Οι Ρωμαίοι λεγεωνάριοι παραβιάζουν την πύλη και καταλαμβάνουν την πόλη. Οι πολίτες, βλέποντας ότι δεν υπήρχε διαφυγή, προτιμούν το θάνατο από το να χάσουν την ελευθερία τους και πραγματοποιούν μαζική αυτοκτονία καθώς η πόλη καιγόταν στις φλόγες από τον ρωμαϊκό στρατό. Το θέαμα αναγκάζει τον βαθύτατα εντυπωσιασμένο Βρούτο να υιοθετήσει μία πιο διπλωματική πολιτική με τις άλλες πόλεις της Λυκίας.    
Ιούλιος - Ο Μάρκος Αντώνιος φτάνει μ' ένα στρατό 28 λεγεώνων στην Ιλλυρία, αφήνει τον Οκταβιανό άρρωστο στο Δυρράχιο και βαδίζει προς την Αμφίπολη. Ο ναύαρχος Αχενόβαρβος μπλοκάρει με το δημοκρατικό στόλο (130 πλοία) την Αδριατική θάλασσα.  
3 Οκτωβρίου - Πρώτη Μάχη των Φιλίππων: Ο Μάρκος Αντώνιος και ο Οκταβιανός δίνουν αποφασιστική μάχη με τους δολοφόνους του Ιούλιου Καίσαρα, Βρούτο και Κάσσιο.
23 Οκτωβρίου - Δεύτερη Μάχη των Φιλίππων: Ο Μάρκος Αντώνιος και ο Οκταβιανός νικούν το στρατό του Βρούτου. Ο Βρούτος αυτοκτονεί.

Γεννήσεις 
16 Νοεμβρίου - Τιβέριος Καίσαρας Αύγουστος, Ρωμαίος αυτοκράτορας

Θάνατοι 
3 Οκτωβρίου - Γάιος Κάσσιος Λογγίνος, Ρωμαίος συγκλητικός
23 Οκτωβρίου - Μάρκος Ιούνιος Βρούτος, Ρωμαίος πολιτικός

Έτη